Ryazanda desantchi yigit eskalator suyanchig‘idan pastga qulab, halok bo‘ldi

Rossiyaning Ryazan shahridagi “Premyer” savdo markaziga kelgan yigit uchinchi qavat balandligidan qulab tushib, nobud bo‘ldi. Bu haqda “RBK” xabar bermoqda.

Ma’lum bo‘lishicha, desant qismlarida xizmat qilgani va 19 yoshda ekanligi aytilayotgan yigit eskalator suyanchig‘ida pastga tushmoqchi bo‘lgan, ammo o‘zini o‘nglolmagan. Savdo markazi qo‘riqchisi uni to‘xtatishga harakat qilgan, biroq bunga ulgurmagan.
Guvohlarning bildirishicha, yigit mast bo‘lgan.